钦定古今图书集成/明伦汇编/氏族典/第466卷 > 《廖用贤尚友录》 > 卫雄
## 钦定古今图书集成/明伦汇编/氏族典/第466卷 > 《廖用贤尚友录》 > 卫雄

按《魏书卫操传》：“操从子雄，字世远，勇健多计画。晋世
州从事，与卫操俱入国。桓帝壮其膂力，以为将，常随
征伐，连有战功，稍迁至左将军、云中侯。穆帝初，为左
右辅相。六修之逆，国内大乱，新旧猜嫌，迭相诛戮。雄
为群情所附，谋欲南归。刘琨闻之，大悦，驰如平城抚
纳之。会石勒攻琨，乐平太守韩据请救于琨，琨以得”
雄众，欲因其锐以灭石勒。雄谏，琨不从，使雄率众讨
勒。雄战大败，奔于代郡，勒遣孔苌追灭之。